Ավա Գարդներ
Ավա Գարդներ (, ), ամերիկյան դերասանուհի, 1940-ականների և 1950-ականների Հոլիվուդի ամենավառ աստղերից, ներկայացվել է «Օսկար» մրցանակի։

Կենսագրություն 
Ավա Գարդները ծնվել է 1922 թվականի դեկտեմբերի 24-ին, Միացյալ Նահանգների Սմիտֆիլդ քաղաքում։ Առաջին անգամ նկարահանվել է ռեժիսոր Ռոբերտ Լեոնարդի «Պարում էինք» կինոնկարում (1942): 1946 թվականին Գարդները ռեժիսոր Ռոբերտ Սիոդմակի «Մարդասպանները» կինոնկարով ճանաչվել է համաշխարհային էկրանում։ Ռեժիսոր Ջոզեֆ Լ. Մանկիևիչի «Ոտաբոբիկ կոմսուհին» (1954) կինոնկարով Գարդները բացահայտեց իր դերասանական վարպետությունը։ Նկարահանվել է Հենրի Կինգի «Կիլիմանջարոյի ձյուները» (1952), Հենրի Կոստերի «Մերկ Մախան» (1958) և Տերենս Յանգի «Մայերլինգ» (1969), Ջորջ Կյուքորի «Կապույտ թռչունը» ֆիլմերում։ Իր երկարամյա ստեղծագործական կյանքում Գարդները նկարահանվել է ավելի քան չորս տասնյակ ֆիլմերում, հատկապես ռեժիսորներ Վինսենթ Շերմանի «Միայնակ աստղ» (1952), Ջոն Ֆորդի «Մոգամբո» (1953), Մարկ Ռոբսոնի «Փոքրիկ խրճիթը» (1957), Նունալի Ջոնսոնի «Կարմիր հագած հրեշտակը» (1961), Ջոն Հյուստոնի «Ավետարանը» (1965), Պիեռ Պաոլո Պազոլինիի «Էդիպ Արքա» (1967) կինոնկարներում։

Նա ներառվել է Ամերիկյան կինոակադեմիայի կողմից կազմված Ամերիկյան բոլոր ժամանակների ֆիլմերի 100 մեծագույն աստղերի ցանկում։ Նրան համարել են XX դարի ամենագեղեցիկ դերասանուհիներից մեկը։ Ամուսնացած է եղել երեք անգամ, ընդ որում նրա ամուսիններից են եղել Միկի Ռունին և Ֆրենկ Սինատրան։

Ֆիլմագրություն

Դերակատարումներ

Ծանոթագրություններ 

Հոլիվուդյան դերասաններ
1922 ծնունդներ
Դեկտեմբերի 24 ծնունդներ
1990 մահեր
Հունվարի 25 մահեր
Ամերիկացի կինոդերասանուհիներ
Թոքաբորբից մահացածներ
Ամերիկացի հեռուստատեսային դերասանուհիներ
Ամերիկացի աթեիստներ
20-րդ դարի ամերիկացի երգչուհիներ
20-րդ դարի ամերիկացի դերասանուհիներ